Noue ontkoming vir paramedici by Klerksdorp-ongelukstoneel | Maroela Media
Paramedici het ŉ noue ontkoming gehad toe ŉ motor hulle byna getref het terwyl hulle op ŉ ongelukstoneel in Klerksdorp, Noordwes, gewerk het.
“ŉ Man, vermoedelik in sy 40’s, is Saterdagaand dood toe ŉ bakkie hom op die N12 in Klerksdorp getref het,” het Russel Meiring, woordvoerder van ER24, Sondag gesê. “Paramedici van ER24 het by die toneel aangekom waar die man se liggaam in die middel van die pad gelê het. Die taxi wat die man getref het, het ŉ kort ent daarvandaan stilgehou.”
Die man het noodlottige beserings opgedoen. Hy is op die toneel dood verklaar.
“Terwyl die paramedici by die man se liggaam was, het hulle gehoor hoe bande skree en ŉ ligte motor net ŉ paar meter van hulle rol en langs die pad tot stilstand kom. Paramedici het hulle na die motor gehaas. Die twee mans in die motor het gelukkig net geringe beserings opgedoen,” het Meiring bygevoeg. “Hulle is op die toneel behandel en na ŉ nabygeleë hospitaal geneem.”
SAUK ŉ gevallestudie van Zuma se staatsvergryp, sê DA
Was dit nou ‘n bakkie of ‘n taxi??
Hulle het seker die bakkie as taxi gebruik. ;-)
Klink vir my asof daar geen polisie of verkeerspolisie was om die toneel af te sper nie
Meeste bestuurders op ons paaie JAAG sonder om vir een oomblik te dink waarmee hulle besig is.Dis een groot speletjie vir hulle.Maar die verkeers owerhede landwyd doen nie hul werk nie en het net soveel skuld daaraan dis hoekom dit so wetteloos op ons paaie gaan.So pas ‘n rit van 1300km afgele en net EEN spoedlokval gekry(maar 14 tolhekke!)Dis waar ‘n groot deel van die probleem le.
Op die gedeelte van die N12 by Klerksdorp maar veral aan die Wolmaransstad kant, vergeet motoriste gewoonlik hulle reels en maak soos wat hulle wil. Vragmotors en taxis gaan verby net waar hulle wil en party mense ry maklik 200km/h. Dat daar nie meer ongelukke is nie is absoluut n wonder.
Dit bevestig net weer wat ek op die paaie ondervind nl. GEEN wetstoepassing nie.Daarom gaan dit so.
As jy flitsende ligte (enige kleur) sien is die veiligste besluit om te rem en stadiger te nader.
Let op volgende keer wanneer jy by soortgelyke toneel stop of verbyry hoeveel motoriste is in “autopilot”. Hulle registreer eers wanneer hulle op die toneel is.